
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Έγκριση προγράμματος μεταπτυχιακών σπουδών του 
Τμήματος Φυσικής του Αριστοτελείου Πανεπιστη¬ 
μίου Θεσσαλονίκης ... 

Έγκριση Προγράμματος Μεταπτυχιακών Σπουδών του 
Τμήματος Ηλεκτρολόγων Μηχανικών και Μηχανικών 
Υπολογιστών του Ε.Μ. Πολυτεχνείου . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ Β1/724 (') 

Έγκριση προγράμματος μεταπτυχιακών σπουδών του 

Τμήματος Φυσικής του Αριστοτελείου Πανεπιστημίου 

Θεσσαλονίκης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ. 2 του Ν. 2083/1992 «Εκσυγχρο¬ 
νισμός της Ανώτατης Εκπαίδευσης». 

β) Του άρθρου 29 του Ν. 1558/85, όπως αυτός προστέ¬ 
θηκε με το άρθρο 27 του Ν. 2081/92 (Α' 154). 

2. Το γεγονός ότι από τις διατάξεις της απόφασης αυτής 
πρόκαλείται ετήσια δαπάνη πέντε (5) εκατομ. δραχμών εις 
βάρος του Κρατικού Προϋπολογισμού, η οποία θα καλυ¬ 
φθεί από τον προϋπολογισμό του Υπουργείου Εθνικής 
Παιδείας και θρησκευμάτων Φ. 120 και ΚΑΕ 5229 με αντί¬ 
στοιχη αύξηση της χορήγησης του Αριστοτελείου Πανεπι¬ 
στημίου Θεσσαλονίκης, αποφασίζουμε: 

Εγκρίνουμε από το ακαδημαϊκό έτος 1993 - 1994 την 
προσαρμογή του Προγράμματος Μεταπτυχιακών Σπου¬ 
δών Ηλεκτρονικής Φυσικής (Ραδιοηλεκτρολογίας) του 
Τμήματος Φυσικής του Αριστοτελείου Πανεπιστημίου 
Θεσσαλονίκης, το οποίο κατάρτισε η Γενική Συνέλευση 
Ειδικής Σύνθεσης του παραπάνω Τμήματος στη συνε¬ 
δρίασή της αριθμ. 4/22.2.1993 και ενέκρινε η Σύγκλητος 


Ειδικής Σύνθεσης στη συνεδρίασή της αριθμ. 2/ 
17.6.1993 και το οποίο έχει ως εξής: 

Άρθρο 1 

Γενικές Διατάξεις 

Το Τμήμα Φυσικής της Σχολής θετικών Επιστημών του 
Α.Π.Θ. προσαρμόζει και λειτουργεί από το ακαδημαϊκό 
έτος 1993 - 94 σύμφωνα με τις διατάξεις της απόφασης 
αυτής και τις διατάξεις των άρθρων ΤΟ-έως και 12 του ν. 
2083/1992 το Πρόγραμμα Μεταπτυχιακών Σπουδών Ηλε¬ 
κτρονικής Φυσικής (Ραδιοηλεκτρολογίας). 

Άρθρο 2 

Αντικείμενο - Σκοπός 

Αντικείμενο του Προγράμματος Μεταπτυχιακών Σπου¬ 
δών Ηλεκτρονικής Φυσικής (Ραδιοηλεκτρολογίας) είναι η 
εκπαίδευση των Πτυχιούχων των Σχολών θετικών Επιστη¬ 
μών (Τμήμα Φυσικής, Τμήμα Πληροφορικής) και των Δι¬ 
πλωματούχων του Πολυτεχνείου (Τμήμα Ηλεκτρολόγων 
Μηχανικών, Τμήμα Ηλεκτρολόγων Μηχανικών και Μηχανι¬ 
κών Υπολογιστών) στον τομέα της Ηλεκτρονικής Φυσικής 
(Ραδιοηλεκτρολογίας). Οι απόφοιτοι του Προγράμματος 
αποκτούν τη δυνατότητα λήψης άδειας άσκησης επαγ- 
γέλματος Ραδιοηλεκτρολόγου Α'. Σκοπός του ΠΜΣ είναι η 
δημιουργία στελεχών που θα καλύψουν θέσεις σε Τηλεπι¬ 
κοινωνιακές και Ηλεκτρονικές εταιρείες του Δημόσιου και 
Ιδιωτικού τομέα, καθώς και θέσεις σε Ερευνητικά και Εκ¬ 
παιδευτικά Ιδρύματα (Πανεπιστήμια, Πολυτεχνεία, ΤΕΙ, 
Οργανισμοί). 

Στην παρούσα φάση γίνεται ο εκσυγχρονισμός του ήδη 
υπάρχοντος προγράμματος που έχει σκοπό αφενός μεν 
την ανανέωση και την προσαρμογή του στις νέες τεχνολο¬ 
γίες αφετέρου δε με βάση το ν. 2083/1992 τη δόμησή του 
ώστε να οδηγεί στην απονομή Διδακτορικού Διπλώμα¬ 
τος. 

Άρθρο 3 , 

Μεταπτυχιακοί Τίτλοι 

Το ΠΜΣ απονέμει (α) Μεταπτυχιακό Δίπλωμα Ειδίκευ- 

σης στην Ηλεκτρονική Φυσική (Ραδιοηλεκτρολογία) και 
(β) Διδακτορικό Δίπλωμα. 

Άρθρο 4 

Κατηγορίες Πτυχιούχων 

Η Επιτροπή Εισαγωγής Μεταπτυχιακών Φοιτητών 
(ΕΕΜΦ), που ορίζεται ετησίως από τη ΓΣΕΣ μεταξύ των 
δυναμένων να διδάξουν στο Πρόγραμμα Μεταπτυχιακών 
Σπουδών (ΠΜΣ), αναλαμβάνει την ευθύνη αξιολόγησης 
των υποψηφίων Μεταπτυχιακών Φοιτητών και καταθέτει 
αιτιολογημένη πρόταση στην ΓΣΕΣ.-Τα κριτήρια που πρέ¬ 
πει να πάρει υπόψη της η ΕΕΜΦ είναι: 

1. Προπτυχιακές Σπουδές. Στο ΠΜΣ γίνονται δεκτοί 
απόφοιτοι των Τμημάτων των Σχολών θετικών Επιστημών 
(Τμήμα Φυσικής, Τμήμα Πληροφορικής) και του Πολυτε¬ 
χνείου (Τμήμα Ηλεκτρολόγων Μηχανικών, Τμήμα Ηλε¬ 
κτρολόγων Μηχανικών και Μηχανικών Υπολογιστών), σχε¬ 
τικών προς την ειδικότητα των Μεταπτυχιακών Σπουδών, 
όλων των ΑΕΙ που αναγνωρίζονται από το Ελληνικό Κρά¬ 
τους και έχουν βαθμό πτυχίου μεγαλύτερο του επτά (7). 
Στην αξιολόγηση του υποψηφίου λαμβάνεται σοβαρά 
υπόψη και ο συνολικός χρόνος σε σχέση με τον ελάχιστο 
απαιτούμενο χρόνο σπουδών του υποψηφίου. 

2. Αίτηση. Ο υποψήφιος συμπληρώνει έντυπη αίτηση, 
στην οποία αναπτύσσει τους λόγους που τον οδήγησαν 
στην επιθυμία να αποκτήσει Μεταπτυχιακό Δίπλωμα (ΜΔ) 
και τα σχέδια που έχει για την μελλοντική αξιοποίηση αϋ- 
τού του τίτλου. Μαζί με την αίτηση καταθέτει αναλυτική 
βαθμολογία, καθώς και αντίγραφα τυχόν εργασιών του, 
π.χ. Διπλωματική εργασία, εργασίες στο πλαίσιο μαθημά¬ 
των κ.λ.π. Η αίτηση κατατίθεται στη Γραμματεία του Τμή¬ 
ματος Φυσικής. 

θα πρέπει ο υποψήφιος να ορίζει ρητά, αν επιθυμεί να 
ενταχθεί στο Πρόγραμμα Υποψηφίων Διδακτόρων με ή 
χωρίς την απόκτηση ΜΔΕ (άρθρο 6, παράγραφοι (α) και 
(β). 

3. Μαθήματα κατεύθυνσης. Για όλους τους υποψή¬ 
φιους λαμβάνονται υπόψη τα μαθήματα που σχετίζονται 
με το ΠΜΣ και οι επιδόσεις σε αυτά. 

4. Συστατικές Επιστολές. Οι υποψήφιοι φροντίζουν να 
σταλούν στην ΕΕΜΦ τρεις συστατικές επιστολές. Προτι¬ 
μιόνται συστατικές επιστολές από τους επιβλέποντες κα¬ 
θηγητές των Διπλωματικών ή άλλων εργασιών. 

5. Ξένη Γλώσσα. Όλοι οι υποψήφιοι θα πρέπει να έχουν 
επαρκή γνώση μιας ευρωπαϊκής ξένης γλώσσας (κατά 
προτίμηση Αγγλικής, Γαλλικής, Γερμανικής), ενώ οι αλλο¬ 
δαποί και της ελληνικής γλώσσας. Η ΕΕΜΦ θα εξετάζει 
την ικανότητα των υποψηφίων να μεταφράζουν επιστημο¬ 
νικά κείμενα με άνεση και να αποδίδουν γραπτώς (ευρεία 
περίληψη) το περιεχόμενο μιάς διάλεξης. 

6. Εξετάσεις. Με εξετάσεις γίνεται έλεγχος του βαθμού 
αφομοίωσης των μαθημάτων ί) Ηλεκτρονική, ϋ) Ηλεκτρο- 
μαγνητισμός, και ϋί) Φυσική Στερεάς Κατάστασης, που 
αναφέρονται στον ειδικό χαρακτήρα του ΠΜΣ. Η ύλη ανα¬ 
κοινώνεται από την ΕΕΜΦ ένα εξάμηνο προ των εξετά¬ 
σεων. 

7. Προσωπική συνέντευξη. Όταν η ΕΕΜΦ κρίνει ότι δεν 
έχει επαρκή στοιχεία για να καταλήξει σε απόφαση, μπο¬ 
ρεί να ζητήσει από τον υποψήφιο προσωπική συνέ¬ 
ντευξη. 

Άρθρο 5 
Χρονική Διάρκεια 

Για την απόκτηση του Μεταπτυχιακού Διπλώματος Ειδί¬ 


κευσης απαιτούνται τουλάχιστον τέσσερα (4) διδ. εξά¬ 
μηνα, ενώ για την απόκτηση Διδακτορικού Διπλώματος 
απαιτούνται τουλάχιστον έξι (6) διδακτικά εξάμηνα. 

Άρθρο 6 

Προγράμματα Μαθημάτων 

Η Γ ενική Συνέλευση Ειδικής Σύνθεσης (ΓΣΕΣ) στο τέ¬ 
λος κάθε ακαδημαϊκού έτους καθορίζει το Αναλυτικό 
Πρόγραμμα των μαθημάτων ΜΣ και το ανακοινώνει στη 
Σύγκλητο του Α.Π.Θ. Ο καθορισμός των μαθημάτων γίνε¬ 
ται κατά κατεύθυνση η οποία περιλαμβάνει ένα κύριο επι¬ 
στημονικό αντικείμενο της Ηλεκτρονικής Φυσικής (Ρα¬ 
διοηλεκτρολογίας). Το ΠΜΣ μπορεί να έχει περισσότερες 
της μιας κατευθύνσεις. Τα μαθήματα, καθώς και οι κατευ¬ 
θύνσεις, μπορούν να αναπροσαρμόζονται από τη ΓΣΕΣ. 
Τα μαθήματα καθορίζονται με τον τίτλο τους και τον 
αριθμό των διδακτικών τους μονάδων. 

Τα μαθήματα, η διδακτική και ερευνητική απασχόληση, 
οι πρακτικές ασκήσεις και οι κάθε άλλου είδους εκπαιδευ¬ 
τικές και ερευνητικές δραστηριότητες για την απονομή 
των κατά το άρθρο 3 τίτλων ορίζονται ως εξής: 

Τα μεταπτυχιακά μαθήματα είναι εξαμηνιαία με υποχρε¬ 
ωτική παρακολούθηση και χωρίζονται στις ακόλουθες δύο 
κατηγορίες. 

(1) Τα βασικά μαθήματα (τα μαθήματα αυτά κατατάσσο¬ 
νται στη σειρά 600, για να διαφοροποιούνται από τά αντί¬ 
στοιχα προπτυχιακά μαθήματα). 

(2) Τα μαθήματα ειδίκευσης της σειράς 700. Τα μαθή¬ 
ματα αυτά προσφέρονται από τους Τομείς και για το λόγο 
αυτό οι δεκάδες αναφέρονται στον αριθμό του Τομέα (π.χ. 
το μάθημα 713 είναι μάθημα του πρώτου τομέα κ.ο.κ.). Ο 
διδάσκων θα έχει την ευχέρεια να προσδιορίσει την ύλη 
και τα πιθανά συγγράματα του κάθε μαθήματος. 

Τα μεταπτυχιακά μαθήματα βαθμολογούνται με βάση 
την εργασία των φοιτητών πάνω σε: 1) ασκήσεις στο σπίτι 
(ΗοΓΠβννοΓΚ), 2) εξετάσεις στο ενδιάμεσο του εξαμήνου 
(Μίά-Τβππ Εχβιτι) και 3) βιβλιογραφική εργασία (Ταππ Ρβ- 
ρβΓ) ή διαγώνισμα στο σπίτι (ΤβΚβ Ηογπθ Εχβπι) και τελικές 
εξετάσεις, όπου αυτές κρίνονται από το διδάσκοντα απα¬ 
ραίτητες. Η κλίμακα βαθμολογίας είναι από 0 έως 10 και ο 
προβιβάσιμος βαθμός είναι μεγαλύτερος ή ίσος του 6. 
Κάθε μεταπτυχιακός φοιτητής μπορεί να εγγραφεί σε με¬ 
ταπτυχιακά μαθήματα που να αντιστοιχούν σε 10 διδακτι¬ 
κές μονάδες το πολύ κάθε εξάμηνο (εξαιρούνται οι μονά¬ 
δες της Διπλωματικής Εργασίας που δεν μπορούν να 
υπερβούν τις τέσσερις ανά εξάμηνο). Κάθε φοιτητής πρέ¬ 
πει να ανταποκριθεί ικανοποιητικά στα σκέλη χαρακτηρι¬ 
σμού της επιδόσεώς του για να θεωρηθεί ότι περάτωσε το 
μάθημα. Αν αποτύχει, υποχρεούται να παρακολουθήσει το 
μάθημα από την αρχή (με όλες τις σχετικές υποχρεώσεις) 
ή να το αλλάξει, αν αυτό είναι δυνατόν. Φοιτητής που επί 
δύο εξάμηνα δεν παρουσιάζει επίδοση σε τρία μαθήματα 
θεωρείται διαγραφείς από το Μεταπτυχιακό Τμήμα, εκτός 
αν η ΓΣΕΣ αποφασίσει άλλως εφόσον συντρέχουν ειδικοί 
λόγοι. 

Φοιτητής που παρακολούθησε επιτυχώς μεταπτυχιακά 
μαθήματα σε άλλα αναγνωρισμένα ΑΕΙ δύναται κατόπιν αι- 
τήσεως να τα αναγνωρίσει ως μέρος του κύκλου σπουδών 
με απόφαση της ΓΣΕΣ. 

Με την συμπλήρωση 18 διδακτικών μονάδων στο ΜΤ και 
2 επιπλέον ΔΜ των εργαστηριακών μαθημάτων (εφόσον 
υπάρχουν) οι Μεταπτυχιακοί Φοιτητές δύνανται να πά¬ 
ρουν μέρος στις ειδικές εξετάσεις. Οι εξετάσεις αυτές 
διαρκούν δύο συνεχόμενες μέρες. Την πρώτη μέρα εξετά- 

ζονται τα μαθήματα της σειράς 600 (μέσα από ένα σύνολο 
15 ομοιόμορφα κατανεμημένων θεμάτων από όλα τα μα¬ 
θήματα της σειράς, οι φοιτητές, είναι υποχρεωμένοι να 
γράψουν πέντε θέματα). Τη δεύτερη μέρα οι φοιτητές 
εξετάζονται από τους τομείς στα ειδικά μαθήματα της σει¬ 
ράς 700. Ένας φοιτητής θεωρείται ότι ολοκλήρωσε με 
επιτυχία τις ειδικές εξατάσεις, όταν ο βαθμός του στις δύο 
εξετάσεις είναι πάνω από το έξι, που ορίζεται να αντιστοι¬ 
χεί σε 70% της εξεταστέας ύλης. Σε περίπτωση αποτυ¬ 
χίας ο ΜΦ μπορεί να επαναλάβει τις εξετάσεις μόνο μία 
ακόμα φορά. Αν η διαφορά μεταξύ των βαθμών στα μαθή¬ 
ματα της σειράς 600 και 700 είναι μεγάλη (π.χ. 4 στη 
σειρά 600 και 8 στη σειρά 700 ή αντιστρόφως) μπορεί να 
κληθεί ο φοιτητής σε προφορική εξάταση. 

Για την απόκτηση του ΜΔΕ απαιτούνται: (1) Σύνολο 32 
διδακτικές μονάδες, από τις οποίες 12 πρέπει να είναι 
από τα μαθήματα της σειράς 600. Οι υπόλοιπες διδακτι¬ 
κές μονάδες συμπληρώνονται είτε από μαθήματα 20 δι¬ 
δακτικών μονάδων της σειράς 700 και επιτυχή εξέταση 
στις ειδικές εξετάσεις είτε από μαθήματα 14 διδακτικών 
μονάδων της σειράς 700 και την πραγματοποίηση Διπλω¬ 
ματικής Εργασίας 6 διδακτικών μονάδων διάρκειας τουλά¬ 
χιστον ενός διδακτικού έτους. Η εργασία γίνεται υπό την 
επίβλεψη μέλους ΔΕΠ που διδάσκει στο ΠΜΣ. Κάθε διδα¬ 
κτική μονάδα αντιστοιχεί σε 1 εβδομαδιαία ώρα διδασκα¬ 
λίας για τα μαθήματα και σε 3 εβδομαδιαίες ώρες για τα 
εργαστήρια. 

Τα μαθήματα με τις αντίστοιχες διδακτικές μονάδες 
ορίζονται ως εξής: 

ΒΑΣΙΚΑ ΜΑΘΗΜΑΤΑ ΤΗΣ ΣΕΙΡΑΣ 600* 


α/α 

Μάθημα 

Δ.Μ. 

Κωδικός 

1 . 

Ηλεκτρονική 1 

3 

6- 1 

2. 

Εφαρμοσμένος Ηλεκτρομαγνητισμός 

3 

6- 2 

3. 

Συστήματα Τηλεπικοινωνίας 

3 

6- 3 

4. 

Σήματα και Συστήματα 

3 

6- 4 

5. 

Τεχνολογία Ημιαγωγικών Διατάξεων 

3 

6- 5 


* Σύνολο απαιτουμένων Δ.Μ.: 12 


ΕΙΔΙΚΑ ΜΑΘΗΜΑΤΑ ΤΗΣ ΣΕΙΡΑΣ 700“ 


α/α 

Μάθημα 

Δ.Μ. 

Κωδικός 

1 . 

Κεραίες 

3 

7- 6 

2. 

Μικροκύματα 

3 

7- 7 

3. 

Οπτοηλεκτρονική 

3 

7- 8 

4. 

Εργαστήριο Μικροκύματα - Κεραίες 

1 

' 7- 9 

5. 

Διάδοση ΗΜ Κυμάνσεων 

3 

7-10 

6. 

Μαγνητικά Υλικά - Υπεραγωγιμότητα 

3 

7-11 

7. 

Κυκλώματα ΗΡ & ΜΜ 

3 

7-12 

8. 

Ηλεκτρικά Κυκλώματα 

3 

7-13 

9. 

Συστήματα Ραντάρ 

3 

7-14 

10. 

Δορυφορικές Επικοινωνίες 

3 

·.. 7-15 

11. 

Ηλεκτρονική II 

3 

7-16 

12 . 

Σ.Α.Ε. 

3 

7-17 

13. 

Δίκτυα Επικοινωνίας & Υπολογιστών 

3 

7-18 

14. 

Υπολογιστές 

3 

7-19 

15. 

Ψηφιακά Συστήματα 

3 

7-20 

16. 

Προγραμματισμός Η/Υ 

3 

7-21 

17. 

Σχεδίαση Ολοκληρωμένων Κυκλωμ. 

3 

• 7-22 

18. 

Εργαστήριο Ηλεκτρονικής 

1 

7-23 

19. 

Ηλεκτρονικά Συστήματα Ισχύος 

3 

7-24 

20. 

Ειδικά θέματα Βιομηχανικού Ελέγχου 

3 

7-25 

21. 

Μετρήσεις - Οργανολογία 

3 

7-26 


22. 

Προχωρημένα Σ.Α.Ε. 

3 

7-27 

23. 

Μεσοσκοπικά Συστήματα 

3 

7-28 

24, 

Υπολογιστικός Ελεγχος 

3 

7-29 

25. 

Ηλεκτρ. Διατάξεις Ήχου & Εικόνας 

3 

7-30 

26. 

Ελεγχος και Αξιοπιστία Κυκλωμ. 

3 

7-31 

27. 

Εργαστήριο Σ.Α.Ε./Ηλεκτρ. Συστ. Ισχ. 

1 

7-32 

28. 

Εργαστήριο Παραγωγής και Ελέγχου 
Κυκλωμάτων (ΕΚΕΦΕ «Δημόκριτος») 

1 

7-33 

29. 

Νευρωνικά Συστήματα 

3 

7-34 

30. 

Διπλωματική Εργασία 

6 

7-35 


** Σύνολο απαιτουμένων Δ.Μ.: 20 


ΠΡΟΓΡΑΜΜΑΤΑ ΚΑΤΑ ΚΑΤΕΥΘΥΝΣΗ 


ΚΑΤΕΥΘΥΝΣΗ ΗΛΕΚΤΡΟΝΙΚΗΣ 
Υποχρεωτικά Μαθήματα: 

6- 1, 6-3, 6-4, 6-5 12 Δ.Μ. 

7- 16,7-20,7-22,7-26 12 Δ.Μ. 

Υποχρεωτικά Εργαστήρια: 

7-23, 7-32 2 Δ.Μ. 

Κατεπιλογήν Υποχρεωτικά Μαθήματα: 

1) 7-17, 7-24, 7-8, 7-19, 7-30 
ή 

2) 7-35 6 Δ.Μ. 

ΚΑΤΕΥΘΥΝΣΗ ΤΗΛΕΠΙΚΟΙΝΩΝΙΑΣ 
Υποχρεωτικά Μαθήματα: 

6- 1, 6-2, 6-3, 6-4 12 Δ.Μ. 

7- 18,7-15,7-6,7-8 -· ··'- 12 Δ.Μ. 

Υποχρεωτικά Εργαστήρια: 

7-9,7-23 2 Δ.Μ. 

Κατεπιλογήν Υποχρεωτικά Μαθήματα: 

1) 7-13, 7-14, 7-16, 

ή 

2) 7-35 6 Δ.Μ. 

ΚΑΤΕΥΘΥΝΣΗ ΣΥΣΤΗΜΑΤΩΝ 
ΕΦΑΡΜΟΣΜΕΝΟΥ ΕΛΕΓΧΟΥ 
Υποχρεωτικά Μαθήματα: 

6- 1, 6-3, 6-4, 6-5 12 Δ.Μ. 

7- 17,7-27,7-25,7-24 12 Δ.Μ. 

Υποχρεωτικά Εργαστήρια: 

7-23, 7-32 2 Δ.Μ. 

Κατεπιλογήν Υποχρεωτικά Μαθήματα: 

1) 7-16, 7-20, 7-26, 7-29 
ή 

2) 7-35 6 Δ.Μ. 

ΚΑΤΕΥΘΥΝΣΗ ΜΙΚΡΟΗΛΕΚΤΡΟΝΙΚΗΣ 
Υποχρεωτικά Μαθήματα: 

6- 1, 6-3, 6-4, 6-5 12 Δ.Μ. 

7- 22,7-20,7-28,7-31 12 Δ.Μ. 

Υποχρεωτικά Εργαστήρια: 

7-23, 7-33 2 Δ.Μ. 

Κατεπιλογήν Υποχρεωτικά Μαθήματα: 

1) 7-34, 7-7, 7-8, 7-11,7-21 

ή ' 

2) 7-35 6 Δ.Μ. 


Η παύλα (-) που υπάρχει στον κωδικό των μαθημάτων 
αντικαθίσταται κάθε χρόνο από τον αύξοντα αριθμό του 
τομέα που αναλαμβάνει το αντίστοιχο μάθημα. 

Κατά την εγγραφή τους οι Μεταπτυχιακοί φοιτητές 
υποβάλλουν υπεύθυνη δήλωση για την επιλογή της κατεύ¬ 
θυνσης που επιθυμούν να ακολουθήσουν. Στη δήλωση τί- 

θενται κατά σειρά επιθυμίας όλες οι κατευθύνσεις και το 
Τμήμα ανάλογα με τις δυνατότητες και τη σειρά εισαγω¬ 
γής κάνει την κατανομή. 


Ώσπου να καθορισθεΐ ενιαίος απονεμόμενος τύπος 
ΜΔΕ στο Α.Π.Θ., εξακολουθεί να ισχύει για το Τμήμα Φυ¬ 
σικής ο τύπος που ήδη υπάρχει. Ο βαθμός Διπλώματος 
υπολογίζεται από το ημιάθροισμα του μέσου όρου της 
βαθμολογίας των μαθημάτων και του μέσου όρου της βαθ¬ 
μολογίας της Διπλωματικής Εργασίας. 

Για το Διδακτορικό Δίπλωμα (ΔΔ) τα μαθήματα και οι 
λοιπές υποχρεώσεις είναι οι ακόλουθες: 

(α) Μεταπτυχιακοί φοιτητές που ανταποκρίθηκαν με 
επιτυχία στις απαιτήσεις για την απόκτηση του ΜΔΕ και 
έχουν επιτύχει στις ειδικές ξετάσεις δύνανται να υποβά¬ 
λουν αίτηση για την απόκτηση Διδακτορικού Διπλώματος 
(ΔΔ). Ως Υποψήφιοι Διδάκτορες (ΥΔ) μπορούν να εγγρα- 
φούν και κάτοχοι ΜΔ άλλων ισοτίμων Μεταπτυχιακών 
Τμημάτων του εσωτερικού ή του εξωτερικού που ολοκλή¬ 
ρωσαν επιτυχώς τις Ειδικές Εξετάσεις του αντιστοίχου 
Τμήματος. Εφόσον ο κάτοχος ΜΔΕ κατά τη διάρκεια του 
κύκλου σπουδών του δεν έχει υποστεί Ειδικές Εξατάσεις 
υποχρεοϋται σε αυτές. 

(β) Ως ΥΔ μπορούν να εγγραφούν και μη κάτοχοι ΜΔΕ 
(άρθρο 4 του παρόντος). Οι ανωτέρω είναι ΜΦ ιδιαίτερης 
κατηγορίας που στοχεύουν οτην απόκτηση μόνο Διδακτο¬ 
ρικού Διπλώματος και ακολουθούν πρόγραμμα σπουδών, 
το οποίο περιλαμβάνει μαθήματα της σειράς 600 και μα¬ 
θήματα της σειράς 700. Με τη συμπλήρωση 12 διδακτι¬ 
κών μονάδων από τα μαθήματα της σειράς 600 και 6 διδα¬ 
κτικών μονάδων από τα μαθήματα της σειράς 700, συμμε¬ 
τέχουν στις Ειδικές Εξετάσεις. Εφόσον έχουν επιτύχει 
στις Ειδικές Εξατάσεις, δύνανται να υποβάλουν αίτηση για 
την απόκτηση Διδακτορικού Διπλώματος. Τα μαθήματα 
των δύο κατηγοριών (σειράς 600 και σειράς 700) καθορί¬ 
ζονται από την επιτροπή του ΠΜΣ. 

(γ) Σε χρόνο τουλάχιστον τριών μηνών η ΓΣΕΣ αναθέτει 
την παρακολούθηση της Διδακτορικής Διατριβής σε τρι¬ 
μελή συμβουλευτική επιτροπή που απαρτίζεται από τον 
επιβλέποντα και από δύο μέλη που σχετίζονται με το γνω¬ 
στικά αντικείμενο. Τουλάχιστον δύο από τα μέλη της συμ¬ 
βουλευτικής επιτροπής πρέπει να είναι μέλη ΔΕΠ του 
Τμήματος Φυσικής. 

(δ) Η τριμελής συμβουλευτική επιτροπή παρακολουθεί 
συνεχώς την πρόοδο του υποψηφίου, συνέρχεται τουλάχι¬ 
στον μια φορά το χρόνο, μετά από πρόσκληση του επιβλέ- 
ποντα καθηγητή, για να εξετάσει σε ανοικτό σεμινάριο την 
εξέλιξη της ερευνητικής εργασίας του υποψηφίου. Η 
πρώτη παρουσίαση του ΥΔ θα πρέπει να συνδέεται με την 
κατάθεση του θέματος της Διδακτορικής Διατριβής και 
κατά τη διάρκειά της πρέπει να συζητηθεί ευρύτατα και να 
εξετασθεί η βιβλιογραφική προετοιμασία του υποψηφίου 
στην ερευνητική περιοχή που σκοπεύει να ασχοληθεί 
κατά την εκπόνηση της ΔΔ. Η τριμελής συμβουλευτική 
επιτροπή υποβάλλει στη ΓΣΕΣ, στο τέλος κάθε χρόνου, 
λεπτομερή έκθεση της προόδου του υποψηφίου. Σε περί¬ 
πτωση που παρουσιασθούν σοβαρά προβλήματα η συμ¬ 
βουλευτική επιτροπή ενημερώνει την ΓΣΕΣ του Τμήμα¬ 
τος, η οποία και αποφασίζει τα συγκεκριμένα μέτρα που 
πρέπει να ληφθούν. 

(ε) Ο ελάχιστος χρόνος που απαιτείται για την απόκτηση 
του ΔΔ από τον ΥΔ είναι έξι (6) εξάμηνα ενώ ο-μέγιστος 
δέκα(10). Η ΓΣΕΣ του Τμήματος μπορεί να παρατείνει την 
παραμονή του ΥΔ για ένα ακόμα χρόνο στο ΜΤ, μετά από 
τεκμηριωμένη πρόταση της τριμελούς συμβουλευτικής 


επιτροπής του υποψηφίου. 

Τα μεταπτυχιακά μαθήματα που παρακολουθούν οι ΥΔ 
είναι της σειράς 800 και εμπίπτουν στον κλάδο του ενδια¬ 
φέροντος του υποψηφίου. Μια σειρά από μαθήματα αυ¬ 
τής της κατηγορίας μπορούν να πάρουν με την συγκατά¬ 
θεση του διδάσκοντα το χαρακτήρα των «μαθημάτων προ¬ 
σωπικής μελέτης» (Γθδόίης οουτεβ) σε θέματα ειδικά που 
αφορούν στον κλάδο ενδιαφέροντος του υποψηφίου. Οι 
ΥΔ πρέπει να συμπληρώσουν 15 διδακτικές μονάδες από 
μαθήματα της σειράς 800 πριν ολοκληρώσουν τη Διδα¬ 
κτορική τους Διατριβή. Σε κάθε εξάμηνο οι ΥΔ δεν μπο¬ 
ρούν να παρακολουθήσουν πάνω από 6 διδακτικές μονά¬ 
δες από μαθήματα της σειράς 800 τα οποία είναι τα εξής: 

ΜΑΘΗΜΑΤΑ ΥΠΟΨΗΦΙΩΝ ΔΙΔΑΚΤΟΡΩΝ 
ΤΗΣ ΣΕΙΡΑΣ 800*** 


α/α 

Μάθημα 

Δ.Μ. 

Κωδικός 

31. 

Ειδικά θέματα Κεραιών 

6 

8-36 

32. 

Ειδικά θέματα Μ/νν 

6 

8-37 

33. 

Ειδικά θέματα Ηλεκτρονικής 

6 

8-38 

34. 

Ειδικά θέματα Τηλεπικοινωνίας 

6 

8-39 

35. 

Ειδικά θέματα Σ.Α.Ε. 

6 

8-40 

36. 

Ειδικά θέματα Παραγωγής Ο.Κ. 

6 

8-41 

37. 

Ειδικά θέματα Σχεδίασης Ο.Κ. 

6 

8-42 

38. 

Σεμινάρια 

3 

8-43 


*** Σύνολο απαιτουμένων 

Δ.Μ.: 15 

39. 

Διδακτορική διατριβή 




Η διδακτορική διατριβή πρέπει να είναι πρωτότυπη 
πραγματεία και να αποδεικνύει την ικανότητα του ΥΔ να 
παράγει πρωτότυπο ερευνητικό έργο. Ένα μέρος της ΔΔ 
πρέπει να είναι δημοσιευμένο σε διεθνή περιοδικά με κρι¬ 
τές. Στις εργασίες που προέκυψαν από την ΔΔ, ο ΥΔ θα 
πρέπει να έχει παίξει πρωτεύοντα ρόλο στη συγγραφή των 
άρθρων και στην αλληλογραφία με τα περιοδικά. Στη Διδα¬ 
κτορική Διατριβή θα πρέπει να υπάρχει εκτενής περίληψη 
στα Αγγλικά. Η διδακτορική διατριβή τυπώνεται σε 10 
αντίγραφα και κατατίθενται στη γραμματεία του ΜΤ πριν 
την δημόσια παρουσίασή της. 

Η αξιολόγηση και κρίση της ΔΔ, μετά την ολοκλήρωση 
της πρΐβλεπόμενης διαδικασίας για τη συγγραφή της, γί¬ 
νεται από Επταμελή Εξεταστική Επιτροπή σύμφωνα με το 
νόμο. 

Η Επταμελής Εξεταστική Επιτροπή, αφού μελετήσει το 
κείμενο της ΔΔ ορίζει με απόφασή της την ημερομηνία, 
την ώρα και τον τόπο της δημόσιας παρουσίασης και εξέ¬ 
τασης του Υποψήφιου Διδάκτορα. Η απόφαση αυτή γνω¬ 
στοποιείται στον υποψήφιο και στο Τμήμα και ανακοινώ¬ 
νεται δέκα (10) τουλάχιστον μέρες πριν την ημερομηνία 
της δημόσιας παρουσίασης. Η Επταμελής Εξεταστική επι¬ 
τροπή κρίνει: (1) την πρωτοτυπία της ΔΔ, (2) την ουσια¬ 
στική συμβολή της στην επιστήμη καθώς και (3) την επάρ¬ 
κεια του υποψηφίου στο γνωστικό αντικείμενο της διατρι¬ 
βής και την ικανότητά του να σχεδιάζει και να προωθεί 
πρωτότυπο ερευνητικό έργο. 

Στη δημόσια παρουσίαση της ΔΔ καλούνται υπό του 
Προέδρου της ΓΣΕΣ να πάρουν μέρος, εκτός της Επταμε- 
λούς Επιτροπής, τα μέλη ΔΕΠ του Τμήματος, οι φοιτητές 
του Τμήματος και Επιστήμονες άλλων συναφών Τμημάτων 
ή Εργαστηρίων του ΑΠΘ, ή της πόλης της Θεσσαλονίκης. 
Η δημόσια παρουσίαση της ΔΔ πρέπει να είναι μια καλά 
προετοιμασμένη εκδήλωση που θα πρέπει να προάγει την 
ερευνητική και εκπαιδευτική δραστηριότητα του ΜΤ. 

Μετά την ολοκλήρωση της παρουσίασης γίνονται ερω¬ 
τήσεις από το ακροατήρια (η διάρκεια δεν μπορεί να υπερ¬ 
βαίνει τη μία ώρα) και ακολουθεί η διαδικασία αξιολόγησης 

του υποψηφίου και η τελική κρίση της διατριβής από την 
Επιτροπή. Εφόσον εγκριθεί η ΔΔ, δύο αντίγραφα στα 
οποία έχουν περιληφθεί οι διορθώσεις που έχουν υποδει¬ 
χθεί από την εξεταστική επιτροπή, κατατίθενται στη βι¬ 
βλιοθήκη του Τμήματος όπου και δημιουργείται αρχείο με 
τις ΔΔ του Τμήματος. Το Τμήμα αποστέλλει αντίγραφα 
της ΔΔ σε όλες τις βιβλιοθήκες των Τμημάτων ή Εργαστη¬ 
ρίων με τα οποία συνεργάζεται. 

Αρθρο 7 

' Αριθμός εισακτέων 

Ο αριθμός των κατ’ έτος εισακτέων στο Πρόγραμμα ορί¬ 
ζεται κατά ανώτατο όριο στο 15% των εισακτέων στο 
Τμήμα Φυσικής του Α.Π.Θ. προπτυχιακών φοιτητών και 
δεν μπορεί να υπερβαίνει τον αριθμό 30. 

Αρθρο 8 
Προσωπικό 

Το ΠΜΣ της Ηλεκτρονικής Φυσικής (Ραδιοηλεκτρολο¬ 
γίας) έχουν αναλάβει ο Τομέας Φυσικής Στερεάς Κατά¬ 
στασης, ο Τομέας Ηλεκτρονικής και Ηλεκτρονικών Υπο¬ 
λογιστών και ο Τομέας Εφαρμογών Φυσικής και Φυσικής 
Περιβάλλοντος. Αυτή τη στιγμή οι παραπάνω τομείς δια¬ 
θέτουν προσωπικό για το ΠΜΣ που αποτελείται από 19 
μέλη Δ.Ε.Π. (7Κ., 3Αν.Κ„ 6 Επ.Κ. και 3 Λεκτ.). 

Άρθρο 9 

Υλικοτεχνική υποδομή 

Οι μεταπτυχιακοί φοιτητές ασκούνται στο Εργαστήριο 
Ηλεκτρονικής και στο Εργαστήριο Κεραιών - Μικροκυμά¬ 
των που είναι εξοπλισμένα με τα βασικά και εξειδικευμένα 
όργανα καθώς και το απαραίτητο λογισμικό. 

Εκτός από την εργαστηριακή υποδομή υπάρχει η υπο¬ 
στήριξη από υπολογιστικά συστήματα που λειτουργούν 
στα πλαίσια του Τμήματος καθώς και η υποστήριξη από 
τον κεντρικό υπολογιστή του Πανεπιστημίου (νΑΧ 9000/2 
νβοΙΟΓ ΟΡΙΙ’3). Επιπλέον υπάρχει άρτια οργανωμένη και 
εξοπλισμένη βιβλιοθήκη με ικανοποιητικό αριθμό βιβλίων 
και επιστημονικών περιοδικών. 

Αναλυτικά η υπάρχουσα υποδομή αξίας άνω των εκατό 
εκατομμυρίων δραχμών (100.000.000 δρχ.) περιλαμβά¬ 
νει: 

1. Ειδικά προγράμματα λογισμικού κατάλληλα για την 
εκπαίδευση των ΜΦ. Τέτοια είναι το 3ΡΙ0Ε, ΜΙΟΒΟΟΑΡ 

ιιι, τουοΗδτοΝΕ, ρυρρ, μινινεο. 

2. Ειδικά όργανα ηλεκτρονικών μετρήσεων και ελέγχου, 
δηλαδή: 

- Όργανα μετρήσεων και ανάλυσης αναλογικών ηλε¬ 
κτρονικών κυκλωμάτων χαμηλών συχνοτήτων: γεννήτριες, 
παλμογράφοι, βολτόμετρα, τροφοδοτικά, καταγραφικά 
χ-ψ, γέφυρα ΗIX, παλμογράφος μνήμης, όργανα μέτρη¬ 
σης ρεύματος, τάσης και συχνότητας υψηλής ακρί¬ 
βειας. 

- Εξειδικευμένα όργανα μετρήσεων (φασματικδς ανα¬ 
λυτής, όργανο μέτρησης παραμορφώσεως, όργανο μέ¬ 
τρησης διαφοράς φάσεων, συχνόμετρα, όργανο μέτρησης 
χαρακτηριστικών ΐΓ8Π5ί3ΐθΓδ και ολοκληρωμένων κυκλω¬ 
μάτων). 

- Εργαστήριο ηλεκτρονικών (25 συστήματα εργαστη¬ 
ριακής εξάσκησης, το καθένα περιλαμβάνει διπλό τροφο¬ 
δοτικό, γεννήτρια συναρτήσεων, παλμογράφο διπλού 
ίχνους, κιβώτιο αντιστάσεων/πυκνωτών και βάση κατα¬ 
σκευής κυκλωμάτων). 


Εργαστήριο συστημάτων αυτομάτου ελέγχου (Βασικές 
μονάδες σερβομηχανισμών, συστήματα εξομοίωσης, προ¬ 
γράμματα μελέτης). 

Εργαστήριο μικροϋπολογιστών. 

3. Όργανα μετρήσεων για συστήματα ραδιοεπικοινω¬ 
νίας, που είναι τα ακόλουθα: 

- Σύστημα δορυφορικής τηλεόρασης. 

- Πεδιόμετρα και ισχυόμετρα ΒΡ. 

- Συστήματα μικροκυματικών διατάξεων στην περιοχή 

X. 

- Σύστημα εγκεκομμένης γραμμής. 

- Αναλυτής κυκλωμάτων. 

- Καταγραφικά χ-ψ και χ-1. 

- Πομποδέκτες ΗΡ. 

- Κεραίες ΓΠίΟΓΟδΙπρ και κάτοπτρα. 

- Παλμογράφοι και μικροϋπολογιστές. 

θα απαιτηθούν αναλυτές φάσματος μέχρι την περιοχή 
μικροκυμάτων καθώς και αναλυτές κυκλωμάτων στις Ιδιες 
περιοχές συχνοτήτων. Επιπλέον θα επιδιωχθεί η προμή¬ 
θεια οργάνων ελέγχου τηλεπικοινωνιακών δικτύων και δι¬ 
κτύων υπολογιστών. Τέλος θα ανανεωθεί μέρος του 
υπάρχοντος εξοπλισμού σε εξειδικευμένα όργανα μετρή¬ 
σεων με βάση ένα μακροχρόνιο πρόγραμμα προμηθειών. 
Το κόστος προμήθειας και συντήρησης της υλικοτεχνικής 
υποδομής δίνεται αναλυτικά στο άρθρο 11 του παρό¬ 
ντος. 

Άρθρο 10 

Διάρκεια λειτουργίας 

Από τη μέχρι τώρα λειτουργία του Μεταπτυχιακού Προ¬ 
γράμματος έχει διαπιστωθεί η αναγκαιότητα της ύπαρξης 
της ειδικότητας του Ραδιοηλεκτρολόγου. Η διάρκεια λει¬ 
τουργίας ορίζεται για μια δεκαετία η οποία μπορεί να ανα¬ 
νεώνεται μετά από εξέταση της αναγκαιότητας και σκοπι¬ 
μότητας συνέχισης ή μη του προγράμματος σύμφωνα με 
το νόμο. 

Άρθρο 11 
Κόστος λειτουργίας 

Τα οικονομικά δεδομένα για την υποστήριξη των ΜΣ κα¬ 
θορίζονται από τον προϋπολογισμό Δημοσίων Επενδύ¬ 
σεων που φτάνει περίπου τα 15-20 εκ δραχ./έτος για 
αγορά επιστημονικών οργάνων .και την εισροή χρημάτων 
από ερευνητικά προγράμματα που για την τριετία 1989 - 
1992 φτάνουν το ποσό των 270 εκ δραχ. Από τα παρα¬ 
πάνω ποσά ένα μόνο μέρος διοχετεύεται προς το υπάρχον 
ΜΤ. Για την εύρυθμη λειτουργία και τον εκσυγχρονισμό 
της υλικοτεχνικής υποδομής και τη συντήρηση των οργά¬ 
νων απαιτείται ένα ποσό σε σημερινές τιμές της τάξεως 
των 7 εκατ. δραχ. ανά έτος από το ΥΠ.Ε.Π.Θ. Το ποσό 
αυτό θα κατανέμεται στους τομείς που διδάσκουν στο ΜΤ 
και θα χρησιμοποιείται αποκλειστικά για την εξυπηρέτησή 
του. Στο παραπάνω ποσό δεν περιλαμβάνονται και οι πα¬ 
ντός είδους υποτροφίες που προβλέπονται από το άρθρο 
23 του ν. 2083/1992. 

Τυχόν επιπλέον ανάγκες θα καλύπτονται από τη χρημα¬ 
τοδότηση ερευνητικών προγραμμάτων. Έκτακτες ανά¬ 
γκες θα υποβάλλονται για χρηματοδότηση στο πρόγραμμα 
δημοσίων επενδύσεων. 

Το συνολικό απαιτούμενο από το ΥΠ.Ε.Π.Θ. ποσό ανά 
έτος είναι 5.000.000 δραχμές και για τα δέκα (10) έτη λει¬ 
τουργίας του Προγράμματος θα φτάσει τα 5x10 = 50 
εκατομμύρια δραχ. 

Προβλέπεται η καταβολή διδάκτρων το ύψος των 

οποίων καθώς και οι προϋποθέσεις απαλλαγής για τους 
μεταπτυχιακούς φοιτητές, καθορίζονται από τη ΓΣΕΣ. 

Άρθρο 12 

Μεταβατικές διατάξεις 

Οι ήδη υπάρχοντες υποψήφιοι διδάκτορες καθώς και οι 
μεταπτυχιακοί φοιτητές θα υπαχθούν στις διατάξεις του 
παρόντος σύμφωνα με το νόμο και με διαδικασίες που θα 
αποφασίσει η Γ.Σ.Ε.Σ. του τμήματος, θέματα σχετικά με 
την αρχική λειτουργία και την εισαγωγή των ΜΦ σύμφωνα 
με τις διατάξεις του ν. 2083/1992 θα επιλύονται από τη 
Γ.Σ.Ε.Σ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-*- 

Αριθ. Β1/718 (2) 

Έγκριση Προγράμματος Μεταπτυχιακών Σπουδών του 

Τμήματος Ηλεκτρολόγων Μηχανικών και Μηχανικών 

Υπολογιστών του Ε.Μ. Πολυτεχνείου. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις: 

α) Του άρθρου 11 παρ.2 του Ν.2083/1992 (Α' 159). 

β) Του άρθρου 29Α Του Ν. 1558/1985, όπως αυτό προ¬ 
στέθηκε με το άρθρο 27 του Ν.2081/1992 (Α' 54), και 

2. Το γεγονός ότι, από τις διατάξεις της απόφασης αυ¬ 
τής προκαλείται δαπάνη ύψους 50.000.000 δρχ., για το 
Ακαδημαϊκό έτος 1993 -1994, 100.000.000 δρχ., για το 
Ακαδημαϊκό έτος 1994 - 1995 και 150.000.000 από το 
Ακαδημαϊκό έτος 1995 -1996 και εφεξής, η οποία καλύ¬ 
πτεται από τον προϋπολογισμό του Ε.Μ.Π., σύμφωνα με 
τα οριζόμενα στο άρθρο 13 της απόφασης, αποφασί¬ 
ζουμε: 

Εγκρίνουμε τη λειτουργία του Προγράμματος Μεταπτυ¬ 
χιακών Σπουδών του Τμήματος Ηλεκτρολόγων - Μηχανι¬ 
κών και Μηχανικών Υπολογιστών, το οποίο κατάρτισε η 
Γενική Συνέλευση του Τμήματος με την Ειδική Σύνθεση 
στη συνεδρίαση της 1.12.1992 και ενέκρινε η Σύγκλητος 
του Ε.Μ.Π. με την Ειδική Σύνθεση στη συνεδρίασή της 
22.1.1993 και το οποία έχει ως εξής: 

Άρθρο 1 

Γενικές Διατάξεις 

Το Τμήμα Ηλεκτρολόγων Μηχανικών και Μηχανικών 
Υπολογιστών του Ε.Μ. Πολυτεχνείου οργανώνει και λει¬ 
τουργεί από το Ακαδημαϊκό Έτος 1993 - 1994 Πρό¬ 
γραμμα Μεταπτυχιακών Σπουδών, το οποίο οδηγεί στην 
απονομή διδακτορικού διπλώματος. 

Άρθρο 2 

Αντικείμενο - Σκοπός 

1. Το Π.Μ.Σ. έχει σκοπό την κατάρτιση διδακτόρων μη¬ 
χανικών ή διδακτόρων επιστημόνων οι οποίοι θα έχουν την 
δυνατότητα ανεξάρτητης και αυτόνομης προαγωγής της 
Τεχνολογίας - Επιστήμης Έρευνας και οι οποίοι θα παρα¬ 
μένουν παραγωγοί σ’ ένα περιβάλλον ταχέως μεταβαλλό¬ 


μενης Τεχνολογίας. 

2. Ο σκοπός του Π.Μ.Σ., σύμφωνα με την προηγούμενη 
παράγραφο εκπληρώνεται: 

α) με την παρακολούθηση οργανωμένων μεταπτυχια¬ 
κών μαθημάτων σύμφωνα με τα διεθνή ακαδημαϊκά πρό¬ 
τυπα και την απαιτούμενη ευρύτητα στο Επιστημονικό - 
Τεχνικό υπόβαθρο ενός Διδάκτορα Ηλεκτρολόγου - Μη¬ 
χανικού ή Μηχανικού Υπολογιστού, και 

β) με την εκπόνηση πρωτότυπης διδακτορικής διατρι¬ 
βής υπό την επίβλεψη συμβουλευτικής επιτροπής απαρτι- 
ζομένης από μέλη ΔΕΠ κατά τα οριζόμενα στο νόμο. 

Άρθρο 3 

Μεταπτυχιακοί τίτλοι 

Το Πρόγραμμα Μεταπτυχιακών Σπουδών, οδηγεί στην 
απονομή διδακτορικού διπλώματος. 

Άρθρο 4 

Κατηγορίες Πτυχιούχων 

1. Στο Πρόγραμμα Μεταπτυχιακών Σπουδών γίνονται 
δεκτοί πτυχιούχοι των Τμημάτων Πολυτεχνικών Ιδρυμά¬ 
των ή Πολυτεχνικών Σχολών ή θετικών Σχολών της ημεδα¬ 
πής ή αναγνωρισμένων της αλλοδαπής. 

2. Στούς πτυχιούχους μηχανικούς απονέμεται το δί¬ 
πλωμα του Διδάκτορα Μηχανικού του Ε.Μ.Π. ενώ στις λοι¬ 
πές κατηγορίες πτυχιούχων το δίπλωμα του Διδάκτορα 
του Ε.Μ.Π. 

Άρθρο 5 

Διάρκεια Προγράμματος 

1. Η ελάχιστη χρονική διάρκεια λειτουργίας του προ¬ 
γράμματος για την απονομή του διδακτορικού διπλώμα¬ 
τος, ορίζεται για μεν τους Πτυχιούχους Πολυτεχνικών 
Τμημάτων σε έίξι (6) διδακτικά εξάμηνα για δε τους Πτυ¬ 
χιούχους Τμημάτων θετικών Σχολών σε επτά (7) διδακτικά 
εξάμηνα. 

2. Η μέγιστη χρονική διάρκεια λειτουργίας του Προ¬ 
γράμματος για την απόκτηση του διδακτορικού διπλώμα¬ 
τος ορίζεται σε δώδεκα (12) διδακτικά εξάμηνα. 

Η διάρκεια αυτή μπορεί να παρατείνεται μέχρι δύο (2) 
ακόμη εξάμηνα, ύστερα από εισήγηση της συμβουλευτι¬ 
κής επιτροπής. 

Άρθρο 6 

Αριθμός Εισακτέων 

Ο αριθμός εισακτέων στο πρόγραμμα ορίζεται κατ’ ανώ¬ 
τατο όριο μέχρι πενήντα (50). 

Άρθρο 7 

Διάρκεια Λειτουργίας 

Η διάρκεια λειτουργίας του Προγράμματος ορίζεται για 
μια δεκαετία. 

Άρθρο 7 

Πρόγραμμα μαθημάτων 

Τα μαθήματα του Π.Μ.Σ. είναι κατά ενότητες, τα ακό¬ 
λουθα: 

I ΜΑΘΗΜΑΤΙΚΑ 

1.1 Μερικές διαφορικές εξισώσεις 

1.2 Μή Γραμμικές Διαφορικές Εξισώσεις και Δυνα¬ 
μικά Συστήματα. 

1.3 Μαθηματική Λογική 

1.4 Ανάλυση μη Γραμμικών Συστημάτων Ελέγχου 

1.5 Εφαρμοσμένη Ανάλυση 
ί .6 Στοχαστικές Ανελίξεις 

1.7 Αριθμητική Ανάλυση 

1.8 Γραμμική Αλγεβρα και Εφαρμογές. 

II ΜΕΘΟΔΟΙ ΕΦΑΡΜΟΣΜΕΝΩΝ ΜΑΘΗΜΑΤΙΚΩΝ 

11.1 Πιθανοτική Ανάλυση Ενεργειακών Συστημάτων. 

11.2 θεωρητική Πληροφορική - Αλγόριθμοι και Πολυ- 
πλοκόττητα. 

11.3 Μέθοδοι Εφαρμοσμένων Μαθηματικών για Ηλε- 
κτρομαγνητικά πεδία. 

III ΤΗΛΕΠΙΚΟΙΝΩΝΙΑΚΗ ΗΛΕΚΤΡΟΝΙΚΗ 
ΗΛΕΚΤΡΟΝΙΚΑ ΙΣΧΥΟΣ ΔΟΜΗ ΤΩΝ ΥΛΙΚΩΝ 

III. 1 Προχωρημένα θέματα Μικών Αναλογικών Ψυ- 
φιακών Κυκλωμάτων νΐ_3Τ. 

111.2 Ανώτερα Κεφάλαια Ηλεκτρονικού Ισχύος και Συ¬ 
στημάτων Ηλεκτρικής Κίνησης. 

111.3 Δομή και Ιδιότητες Υλικών. 

111.4 Διατάξεις Ημιαγωγών και Τεχνολογία. 

IV ΒΑΣΕΙΣ ΔΕΔΟΜΕΝΩΝ 

V ΒΙΟΙΑΤΡΙΚΗ ΜΗΧΑΝΙΚΗ 

VI ΗΛΕΚΤΡΟΜΑΓΝΗΤΙΣΜΟΣ 

VI. 1 Ηλεκτρομαγνητικά Πεδία I 
VI.2 Ηλεκρομαγνητικά Πεδία II. 

VI. 3 θεωρία και Εφαρμογές Ηλεκτρομαγνητικών Κυμάτων 
Τεχνικής Τηλεπισκόπησης. 

VII ΤΗΛΕΠΙΚΟΙΝΩΝΙΑΚΑ ΣΥΣΤΗΜΑΤΑ 

VII. 1 Φυσικό Στρώμα Τηλεπικοινωνιακών Συστημάτων. 
νΐΙ.2 Τηλεπικοινωνίες Ευρείας Ζώνης ΑΤΜ. 

νΐΙ.3 Κινητές Τηλεπικοινωνίες. 

VIII ΑΥΤΟΜΑΤΟΣ ΕΛΕΓΧΟΣ 

νΐΙΙ.1 Συστήματα Αυτομάτου Ελέγχου. 
νΐΙΙ.2 Προχωρημένα θέματα θεωρίας Συστημάτων και Αυ¬ 
τομάτου Ελέγχου. 

VIII. 3 Προχωρημένος Ελεγχος Γ ραμμικών και μη Γ ραμμι¬ 
κών Συστημάτων. 

νΐΙΙ.4 Ευφυής Έλεγχος στη Ρομποτική και τη Βιομηχα¬ 
νία. 

IX. ΘΕΜΑΤΑ ΑΝΑΛΥΣΗΣ ΕΙΚΟΝΩΝ ΚΑΙ 
ΟΡΑΣΗΣ ΥΠΟΛΟΓΙΣΤΗ 

X. ΑΝΑΛΥΣΗ ΠΕΔΙΩΝ ΧΑΜΗΛΗΣ ΣΥΧΝΟΤΗΤΟΣ ΜΕ ΤΗ 
ΒΟΗΘΕΙΑ Η/Υ. 

XI. ΜΕΤΑΒΑΤΙΚΗ ΣΥΜΠΕΡΙΦΟΡΑ ΚΑΙ ΜΟΝΤΕΛΛΑ ΗΛΕ¬ 
ΚΤΡΟΝΙΚΩΝ ΜΗΧΑΝΩΝ. 

XII. ΠΙΘΑΝΟΤΙΚΗ ΑΝΑΛΥΣΗ ΕΝΕΡΓΕΙΑΚΩΝ ΣΥΣΤΗΜΑ¬ 
ΤΩΝ. 

XIII. ΟΙΚΟΝΟΜΙΚΗ ΑΝΑΛΥΣΗ ΕΝΕΡΓΕΙΑΚΩΝ ΕΠΕΝΔΥ¬ 
ΣΕΩΝ. 

XIV. ΣΧΕΔΙΑΣΗ ΚΑΙ ΑΝΑΠΤΥΞΗ ΣΥΣΤΗΜΑΤΟΣ ΠΑΡΑ¬ 
ΓΩΓΗΣ ΜΕΤΑΦΟΡΑΣ ΚΑΙ ΔΙΑΝΟΜΗΣ ΗΛΕΚΤΡΙΚΗΣ 
ΕΝΕΡΓΕΙΑΣ. 


Αρθρο 8 

Αποδοχή Μεταπτυχιακών Φοιτητών 

1 . Με τη λήξη του δευτέρου εξαμήνου κάθε ακαδημαϊ¬ 
κού έτους κάθε τομέας ανακοινώνει στη Γενική Συνέ¬ 
λευση Ειδικής Σύνθεσης του Τμήματος. 

α. Τις εκθέσεις προόδου των Υποψηφίων Διδακτό¬ 
ρων. 

β. Τις πιθανές επιστημονικές περιοχές για νέες διδα¬ 
κτορικές διατριβές. 

γ. Τον αριθμό των μεταπτυχιακών φοιτητών - Υ.Δ. που 
μπορεί ο τομέας να δεχθεί με βάση: 

αα) Την εξασφάλιση χρηματικής υποστήριξης στους 
υποψηφίους είτε από ερευνητικά προγράμματα, είτε από 
πόρους του Τμήματος και του Ινστιτούτου Συστημάτων 
Επικοινωνιών και Υπολογιστών. 

ββ) Την δυνατότητα επίβλεψης από μέλη ΔΕΠ Υποψη¬ 
φίων Διδακτόρων λαμβάνοντας υπόψη τις υπόλοιπες υπο¬ 
χρεώσεις του και 

γγ) Την υπάρχουσα υλικοτεχνική υποδομή του Τομέά. 
2. Η Γενική Συνέλευση Ειδικής Σύνθεσης ανακοινώνει 
τον ακριβή αριθμό των υποψηφίων που μπορεί να γίνουν 
δεκτοί και ο οποίος δεν μπορεί να υπερβαίνει τον ανώτατο 
αριθμό που καθορίζεται με το άρθρο 6 της απόφασης αυ- 
τής. 

Άρθρο 9 - :■ · 

Επιλογή Εισακτέων 

1. Για την επιλογή των μεταπτυχιακών φοιτητών λαμβάνο- 
νται υπόψη πέραν από τα κριτήρια που ορίζονται στο άρ¬ 
θρο 12 παρ. 2 του Ν. 2083/1992, και τα ακόλουθα τα 
οποία οφειλή να υποβάλλει κάθε υποψήφιος: 
α. Βιογραφικό σημείωμα 
β. Έκθεση ενδιαφερόντων 
γ. Πιστοποιητικό επαρκούς γνώσης ξένης γλώσσας 
δ. Δύο συστατικές επιστολές 
ε. Τίτλους σπουδών και αντίγραφα εργασιών 
στ. Αναλυτική κατάσταση της βαθμολογίας των προπτυ¬ 
χιακών μαθημάτων. 

2. Όλοι οι υποψήφιοι υπόκεινται και σε κοινή εισαγω¬ 
γική εξέταση που διενεργείται με ευθύνη Τριμελούς Εξε¬ 
ταστικής Επιτροπής την οποία ορίζει η ΓΣΕΣ. 

Η εξέταση αποσκοπεί στο να ελέγξει τις γενικές γνώ¬ 
σεις των υποψηφίων σε βασικά θέματα της επιστήμης του 
Ηλεκτρολόγου Μηχανικού και Μηχανικού Υπολογιστού. 

Το αποτέλεσμα της εξέτασης συνεκτιμάται για την επι¬ 
λογή. 

3. Η επιλογή των εισακτέων στο πρόγραμμα γίνεται από 
Επιτροπή μελών ΔΕΠ που συγκροτεί η ΓΣΕΣ. 

Για την αξιολογήση και επιλογή η επιτροπή λαμβάνει 
υπόψη τα κριτήρια όπως αυτά ορίζονται στις προηγούμε¬ 
νες παραγράφους με την εξής σειρά προτεραιότητας: 
α. Τα αποτελέσματα των εισαγωγικών εξετάσεων, 
β. Το βαθμό του πτυχίου ή του διπλώματος και τους 
βαθμούς των μαθημάτων κατά τη διάρκεια των προπτυχια¬ 
κών μαθημάτων. 

γ. Την τυχόν προϋπάρχουσα ερευνητική εμπειρία. 

δ. Τις συστατικές επιστολές. 

ε. Τον βαθμό της διπλωματικής εργασίας, και 

στ. Τα στοιχεία του υπομνήματος (βιογραφικού σημειώ¬ 
ματος) του υποψηφίου. 

Άρθρο 10 

Υποχρεώσεις Μεταπτυχιακών Φοιτητών 

1. Οι εισακτέοι στο μεταπτυχιακό πρόγραμμα έχουν 
υποχρέωση να παρακολουθήσουν και να εξαταστούν επι- 
τυχώς έξι (6) από τα μεταπτυχιακά μαθήμαρτα που ορίζο¬ 
νται στο άρθρο 7. 

Ο μέγιστος αριθμός μαθημάτων που μπορεί να παρακο¬ 
λουθήσει κάθε εξάμηνο κάθε μεταπτυχικαός φοιτητής 
ορίζονται σε τέσσερα (4). 

Η επίδοση σε κάθε μάθημα απαιτεί ελάχιστο βαθμό εξ 
(6), σε κλίμακα 0 -10 και συνολικό μέσο όρο για τα έξι μα¬ 
θήματα τουλάχιστον 7.5. 

Ο μεταπτυχιακός φοιτητής οφείλει μέσα σε πέντε (5) 
διδακτικά εξάμηνα να έχει παρακολουθήσει και να έχει 
εξεταστεί με επιτυχία τα έξι (6) μεταπτυχιακά μαθή¬ 
ματα. 

Σε περίπτωση αποτυχίας σε μάθημα παρέχεται η δυνα¬ 
τότητα δεύτερης εξέτασης ανά μάθημα ή ομάδα μαθημά¬ 
των για βελτίωση του μέσου όρου της βαθμολογίας. 

Με απόφαση της Ε.Μ.Σ., η οποία λαμβάνεται ύστερα 
από εισήγηση της τριμελούς συμβουλευτικής επιτροπής, 
είναι δυνατή η αντικατάστασης μέχρι δύο (2)κατ’ ανώτατο 
αριθμό μαθημάτων. 

Σε περίπτωση που ο μεταπτυχιακός φοιτητής δεν εκ¬ 
πληρώνει τις υποχρεώσεις του διακόπτονται με απόφαση 
της ΓΣΕΣ, ύστερα από εισήγηση της Ε.Μ.Σ., οι σπουδές 
του. 

Στην περίπτωση αυτή χορηγείται βεβαίωση από την 
οποία προκύπτουν τα μαθήματα που παρακολούθησε 
κατά τη διάρκεια της φόιτησής του. 

2. Το πρόγραμμα σπουδών για κάθε μεταπτυχιακά φοι¬ 
τητή καθορίζεται από την Επιτροπή Μεταπτυχιακών 
Σπουδών, ύστερα από εισήγηση της τριμελούς συμβου¬ 
λευτικής επιτροπής. 

3. Οι μεταπτυχιακοί φοιτητές οι οποίοι είναι πτυχιούχοι 
τμημάτων θετικών Σχολών υποχρεούνται να παρακολου¬ 
θήσουν κατά τη διάρκεια ενός εισαγωγικού εξαμήνου, επι¬ 
πρόσθετα τέσσερα (4) μαθήματα τα οποία ορίζει η Ε. Μ. Σ. 

4. Στους μεταπτυχιακούς φοιτητές, που εκπληρώνουν 
τις υποχρεώσεις τους, όπως αυτές ορίζονται στις προη¬ 
γούμενες παραγράφους καθορίζεται επισήμως από την 
Ε.Μ.Σ., ύστερα απο- εισήγηση της τριμελούς συμβουλευ¬ 
τικής επιτροπής το θέμα της διατριβής. 

5. Κάθε υποψήφιος διδάκτορας υποχρεούνται να υπο¬ 
βάλλει στο τέλος κάθε διδακτικού εξαμήνου έκθεση πε¬ 
πραγμένων στην οποία περιγράφει την πρόοδό του η 
οποία αξιολογείται από τη Συμβουλευτική Επιτροπή και 
ταυτόχρονα να παρουσιάσει την πρόοδο της διατριβής του 
σε ημερίδα που οργανώνεται από κάθε Τομέα. 

6. Η όλη διαδικασία αξιολόγισης, κρίσης και αναγόρευ¬ 
σης του υποψηφίου σε διδάκτορα γίνεται, σύμφωνα με τη 
διαδικασία που ορίζουν οι διατάξεις του άρθρου 12 παρ. 5 
του Ν. 2083/1992 και του Κανονισμού Μεταπτυχιακών 
Σπουδών του Ε.Μ.Π. 

Άρθρο 11 
Προσωπικό 

Ί. Το υφιστάμενο διδακτικό ερευνητικό προσωπικό του 
Τμήματος Ηλεκτρολόγων Μηχανικών και Μηχανικών Υπο¬ 
λογιστών, το οποίο ανέρχεται σε εξήντα έξι (66) μέλη, κα¬ 


θώς και το αντίστοιχο προσωπικό του Γενικού Τμήματος, 
το οποίο ανέρχεται σε εκατόν δέκα επτά (117) μέλη ΔΕΠ 
επαρκή για την απρόσκοπη λειτουργία του Π.Μ.Σ. 

2. Η διδασκαλία των μεταπτυχιακών μαθημάτων που 
προβλέπονται στο άρθρο 7 και επίβλεψη διδακτορικών 
διατριβών γίνεται από τα μέλη ΔΕΠ και τους λλιπούς επι¬ 
στήμονας σύμφωνα με τα προβλεπόμενα στο άρθρο 12 
παρ. 3. του Ν. 2083/1992. 

Κάθε μέλος ΔΕΠ δεν μπορεί να επιβλέπει ταυτόχρονα πε¬ 
ρισσότερους από πέντε (5) υποψηφίους διδάκτορες παρά 
μόνο, ύστερα από αιτιολογημένη απόφαση της Γ.Σ.Ε.Σ. 
του Τμήματος. 

Άρθρο 12 

Υλικοτεχνική Υποδομή 

Η υπάρχουσα υλικοτεχνική υποδομή στα εργαστήρια 
του Τμήματος καθώς και η υποστήριξη του Προγράμματος 
Μεταπτυχιακών Σπουδών από το Ερευνητικό Πανεπιστη¬ 
μιακό Ινστιτούτο Συστημάτων Επικοινωνιών και Υπολογι¬ 
στών (ΙΣΕΥ) καλύπτει πλήρως τις ανάγκες του προγράμ¬ 
ματος χωρίς να απαιτείται πρόσθετος εξοπλισμός. 

Άρθρο 13 

Κόστος Λειτουργίας 

1. Το ετήσιο κόστος λειτουργίας του Προγράμματος 
στην πλήρη λειτουργία του υπολογίζεται στο ποσό των 
150.000.000 εκ των οποίων τα εκατόν είκοσι εξ εκατομ¬ 
μύρια (126.000.000) αφορούν χρηματική υποστήριξη των 
μεταπτυχιακών φοιτητών και το υπόλοιπο ποσό αναλώ¬ 
σιμα υλικά. 

2. Για τον πρώτο χρόνο λειτουργίας του προγράμματος 
η δαπάνη θα ανέλθει στο 1 /3 του συνολικού ποσού, ήτοι 
πενήντα εκατομμύρια (50.000.000). 

3. Οι δαπάνες αναλαμβάνονται και καλύπτονται είτε 
από πόρους του Τμήματος Ηλεκτρολόγων Μηχανικών και 
Μηχανικών Υπολογιστών, είτε από Ερευνητικό Πρόγράμ- 
ματα που διενεργούνται στα εργαστήρια του Τμήματος, 
είτε τέλος από πιστώσεις που διαθέτει το Ερευνητικό Πα¬ 
νεπιστημιακό Ινστιτούτο Συστημάτων Επικοινωνιών και 
Υπολογιστών. 

Άρθρο 14 

Μεταβατικές διατάξεις 

1. Υποψήφιοι που εκπονούν διδακτορική διατριβή στο 
Τμήμα Ηλεκτρολόγων Μηχανικών και Μηχανικών Υπολο¬ 
γιστών κατά την δημοσίευση της απόφασης αυτής μπο¬ 
ρούν να υπαχθούν στις ρυθμίσεις της απόφασης, ύστερα 
από αίτησή τους και έγκριση της ΓΣΕΣ. 

2. Μέχρι να εκδοθεί ο κανονισμός μετά πτυχιακών 
σπουδών του ΕΜΠ, σύμφωνα με τις διατάξεις του άρθου 5 
παρ. 3 (ζ), όλα τα λεπτομερειακού χαρακτήρα θέματα που 
αφορούν στην εν γένει λειτουργία του μεταπτυχιακού 
προγράμματος ρυθμίζονται με αποφάσεις τις Γ.Σ.Ε.Σ., 
εντός των πλαισίων που έχει καθορίσει η Σύγκλητος του 
Ε.Μ.Π., και η Γενική Συνέλευση του Τμήματος στη συνε¬ 
δρίαση της Ιουλίου 1991. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Σεπτεμβρίου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



